  Майя Бывальцева Удмуртиын пудо сиён дасянъя кысык вакыт кутскиз. Камбарка сяна, ваньмыз ёросъёс турнаны потӥзы. Со сярысь элькунысь Гурт возёсъя но сиён-юонъя министерстволэн пресс-службаез ивортэ. Кӧс но жалем сиёнъёсты дасян таяз арын, миым сярысь, чырмытгес мынэ. Туннэ нуналлы 41 сюрс 400 гктар вылысь турынъёс утялтэмын ни, кылем арын та дырлы ик 4 сюрс 500 гектар гинэ вал Удмуртиысь Гурт возёсъя но сиён-юонъя министерстволэн пресс-службаезКӧс турын 4 сюрс 200 тонна дасямын (2018-тӥ арын та дырлы – 110 тонна), со чакламезлэсь 2 процент луэ. Со дыре ик Вавож ёросын 25 процентэз ужзы лэсьтэмын ни. Сенаж 10 сюрс 300 тонна понэмын яке чакламезлэсь 13 процентэз. Каракулино ёросын кулэяськонзы ӝыныезлэсь трослы быдэстэмын. Укмысэз ёросъёс силос дасяны кутскизы. Нырысетӥ тоннаез вань ни Балезино, Вотка, Дэбес, Эгра, Кизнер, Ува, Шаркан, Можга но Яр ёросъёсын. Та дырлы одӥг пудо йырлы шорлыдын 2 центнерен сиён дасямын   Тегъёс: Камбарка Вавож Удмуртия гуртвозёс гужем пудосиён  